Doxa Deo Moot Campus - Jamii
Môregloed, Moot, Pretoria North East, Gauteng
1245 Ben Swart Street
Doxa Deo Moot, saam met al die ander Doxa Deo gemeentes droom daaroor dat ons stad getransformeer sal word na 'n plek waar God regeer. Doxa Deo funksioneer as een gemeente in 'n stad met 'n verskeidenheid kampusse en bedieninge. Alles wat ons doen fokus op die toerusting en oprigting van ons mense sodat hulle agente van positiewe verandering kan wees in hulle wêreld. Ons noem hulle 'City Changers' wat hulle God ken en Mense liefhet en hulle Wêreld impakteer met die waarheid van Jesus. (Knowing God, Loving People, Impacting my World)
Dit is vir ons belangrik dat mense sal beweeg van blote bywoners van ons dienste om in te skakel by die verhoudings en aktiwiteite en missie van ons gemeente. Die Bybel gebruik verskillende metafore vir die kerk van Jesus bv 'n bruid, 'n weermag, 'n geestelike gebou of 'n liggaam. Ons hou van die gedagte wat ons vind in 1 Korinthiërs 3:9 dat ons mederwerkers van God is. Uit hierdie gedagte het die konsep van geestelike vennootskap ontstaan. Ons is nie net lidmate van 'n kerk nie, ons is vennote van God se missie vir ons wêreld.